CELEX: 62015CN0169
Language: da
Date: 2015-04-13 00:00:00
Title: Sag C-169/15: Anmodning om præjudiciel afgørelse indgivet af Benelux Gerechtshof (Belgien) den 13. april 2015 — Montis Design BV mod Goossens Meubelen BV

13.7.2015   
            
            
               DA
            
            
               Den Europæiske Unions Tidende
            
            
               C 228/4
            
         Anmodning om præjudiciel afgørelse indgivet af Benelux Gerechtshof (Belgien) den 13. april 2015 — Montis Design BV mod Goossens Meubelen BV
   (Sag C-169/15)
   (2015/C 228/04)
   Processprog: nederlandsk
   
      Den forelæggende ret
   
   Benelux Gerechtshof
   
      Parter i hovedsagen
   
   
      Sagsøger: Montis Design BV
   
      Sagsøgt: Goossens Meubelen BV
   
      Præjudicielle spørgsmål
   
   
               1)
            
            
               Finder den beskyttelsestid, der omhandles i beskyttelsestidsdirektivets artikel 10, jf. artikel 13, stk. 1 (1), anvendelse på ophavsrettigheder, der oprindeligt var beskyttet af den nationale lovgivning om ophavsrettigheder, men som ophørte før den 1. juli 1995 på grund af manglende (rettidig) opfyldelse af et formelt krav, nærmere bestemt manglende (rettidig) indgivelse af en bevaringserklæring som omhandlet i artikel 21, stk. 3, i Benelux-mønsterloven (den gamle)?
            
         
               2)
            
            
               Såfremt spørgsmål 1 besvares bekræftende:
               Skal beskyttelsestidsdirektivet fortolkes således, at det er til hinder for en national lovgivning, hvorefter ophavsretten til et brugskunstværk, som ophørte før den 1. juli 1995 på grund af manglende opfyldelse af et formelt krav, skal gælde som ophørt for bestandigt?
            
         
               3)
            
            
               Såfremt spørgsmål 2 besvares bekræftende:
               Såfremt den omhandlede ophavsret i henhold til den nationale lovgivning må anses for på et tidspunkt at genoplive eller at være genoplivet, fra hvilket tidspunkt er dette da tilfældet?
            
         
      (1)  Rådets direktiv 93/98/EØF af 29.10.1993 om harmonisering af beskyttelsestiden for ophavsret og visse beslægtede rettigheder (EFT L 290, s. 9), nu Europa-Parlamentets og Rådets direktiv 2006/116/EF af 12.12.2006 om beskyttelsestiden for ophavsret og visse beslægtede rettigheder (EUT L 372, s. 12).